
Informācija par publisko apspriedi
“Pārvietošanas pakalpojumu nodrošināšana”
ar piegādātājiem

Valsts ieņēmumu dienests (turpmāk – VID) plāno veikt atklātu konkursu “Pārvietošanas pakalpojumu nodrošināšana”, iepirkuma identifikācijas Nr. FM VID 2026/100, (turpmāk – Konkurss).
 
1. Publiskās apspriedes ar piegādātājiem  pamatojums: saskaņā ar Publisko iepirkumu likuma 18. panta otro prim daļu apspriedi ar piegādātājiem rīko, lai informētu piegādātājus par Konkursā izvirzītajām prasībām un saņemtu ieinteresēto piegādātāju priekšlikumus Konkursa kvalifikācijas prasību un tehniskās specifikācijas pilnveidei.

2. Apspriedes mērķis: apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto dokumentāciju un saņemt ieinteresēto piegādātāju priekšlikumus iepirkuma dokumentācijas pilnveidei.

[bookmark: _Hlk228267514]Iepirkuma priekšmets ir VID dokumentācijas tekošajos metros*, mēbeļu, mazgabarīta inventāra**, biroja tehnikas, seifu un cita inventāra, priekšmetu pārvietošana (tajā skaitā iekraušana, transportēšana un izkraušana, nepieciešamības gadījumā – iepakošana un izpakošana, kā arī nepieciešamības gadījumā atsevišķu mēbeļu izjaukšana un salikšana) visā Latvijas Republikas teritorijā (turpmāk – Pakalpojums). 

Piezīmes: 
[bookmark: _Hlk228267637]*Tekošais metrs dokumentācijai – dokumentācija (darbinieku ikdienā lietojamā dokumentācija un arhīva dokumentācija, kas salikta mapēs, lietas, bibliotēka u.c. dokumenti) viena metra platumā ar augstumu 32cm (+/- 1cm) un dziļumu 29cm (+/- 1cm). 
[bookmark: _Hlk228267648]**Mazgabarīta inventārs – par mazgabarīta inventāru tiek uzskatīti krēsli, atvilktņu bloki, ventilatori, radio aparāti, u.tml;
3. Iepirkuma priekšmets atbilstoši CPV klasifikatoram: 98392000-7 (Pārvietošanas pakalpojumi.)

4. Publiskās apspriedes vieta, datums, laiks un kārtība: Ieinteresētie piegādātāji var iesniegt komentārus un priekšlikumus par plānotā Konkursa nolikumu līdz 2026. gada 1. jūnijam uz e-pasta adresi Sandra.Pole@vid.gov.lv.

Publiskā apspriede neparedz pretendentu piedāvājumu iesniegšanu.

5. Apspriedes dokumenti: plānotā Konkursa nolikuma projekts pievienots pielikumā. 

Pēc apspriedes tiks sagatavots apspriedes ziņojums, kurā būs norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci Konkursā. 
Saskaņā ar Publisko iepirkumu likuma 40. panta ceturtajā daļā noteikto: “Pasūtītājs nodrošina šā panta trešajā daļā minēto dokumentu izsniegšanu triju darbdienu laikā pēc attiecīga pieprasījuma saņemšanas dienas. [..]”

Pielikumā: Plānotā atklātā Konkursa nolikums ar pielikumiem.



